b'\n_START_ARTICLE_\nKatarungan\n_START_PARAGRAPH_\nAng katarungan o hustisya ay tumutukoy sa katuwiran (binabaybay ding katwiran), pagiging wasto o kawastuhan (binabaybay ding kawastuan), katumpakan, at pagkakapantay-pantay ng mga tao sa harapan ng batas o sa harap ng isang hukuman.  Ibinibigay sa makatarungang paghuhukom, paghuhusga, o gawain ang parehas na paghahawak at pakikitungo, at pagbibigay ng karampatang gawad o trato, o kaya ng karampatang pagkilala._NEWLINE_Kaugnay o katumbas ito ng mga salitang pagwawasto, kaparehasan, kaganapan, at kapangyarihan._NEWLINE_Sa pananampalataya, katulad ng Katolisismo o Kristiyanismo, tumutukoy ang katarungan sa palaging pagtupad sa "mahal na kalooban" ng Diyos, sa gawang kabanalang tulad ng pagbibigay ng limos, pagdarasal, at pag-aayuno; at may kaugnayan sa o katumbas din ng kabutihan, kabanalan, at relihiyon.'